CELEX: 62010CO0151
Language: hu
Date: 2011-04-07
Title: A Bíróság (hatodik tanács) 2011. április 7-i végzése.#Dai Cugini NV kontra Rijksdienst voor Sociale Zekerheid.#Előzetes döntéshozatal iránti kérelem: Arbeidshof te Antwerpen - Belgium.#Az eljárási szabályzat 104. cikke 3. §-ának első bekezdése - 97/811/EK irányelv - A részmunkaidőben foglalkoztatott munkavállalók és a teljes munkaidőben foglalkoztatott munkavállalók közötti egyenlő bánásmód - Hátrányos megkülönböztetés - A részmunkaidős foglalkoztatás lehetőségeit korlátozó közigazgatási akadály - A munkaszerződések és a munkaidő-beosztások kötelező hozzáférhetővé tétele és megőrzése.#C-151/10. sz. ügy.

A Bíróság (hatodik tanács) 2011. április 7‑i végzése – Dai Cugini kontra Rijksdienst voor Sociale Zekerheid
      (C‑151/10. sz. ügy)
      „Az eljárási szabályzat 104. cikke 3. §‑ának első bekezdése – 97/811/EK irányelv – A részmunkaidőben foglalkoztatott munkavállalók és a teljes munkaidőben foglalkoztatott munkavállalók közötti egyenlő bánásmód
         – Hátrányos megkülönböztetés – A részmunkaidős foglalkoztatás lehetőségeit korlátozó közigazgatási akadály – A munkaszerződések és a munkaidő‑beosztások kötelező hozzáférhetővé tétele és megőrzése”
      
      Szociálpolitika – Az UNICE, a CEEP és az ESZSZ által a részmunkaidős foglalkoztatásról kötött keretmegállapodás – 97/81 irányelv – A részmunkaidőben foglalkoztatott munkavállalók munkaszerződéseinek és munkaidő‑beosztásainak megőrzését és hozzáférhetővé
         tételét előíró nemzeti szabályozás (97/81 tanácsi irányelv, melléklet, 4. szakasz, és 5. szakasz, (1) bekezdés) (vö. 45.,
         46., 49., 50., 55., 56. pont és a rendelkező rész)
      
      Tárgy
      
         
               Előzetes döntéshozatal iránti kérelem – Arbeidshof te Antwerpen (Afdeling Hasselt) – Az UNICE, a CEEP és az ESZSZ által a
                  részmunkaidős foglalkoztatásról kötött keretmegállapodásról szóló, 1997. december 15‑i 97/81/EK tanácsi irányelv (HL 1998. L 14.,
                  9. o.; magyar nyelvű különkiadás 5. fejezet, 3. kötet, 267. o.) értelmezése – A részmunkaidőben foglalkoztatott munkavállalók
                  munkaidő‑beosztásának hozzáférhető tételét és ellenőrzését előíró olyan nemzeti szabályozás, amely büntetőjogi vagy közigazgatási
                  jogi szankció terhe mellett minden egyes munkavállaló vonatkozásában kötelezővé teszi a teljesített munkaidőt pontosan feltüntető
                  okirat készítését és megőrzését.
               
            Rendelkező rész
      
         
                   
               
               
                  
               
               
                  	Az UNICE, a CEEP és az ESZSZ által a részmunkaidős foglalkoztatásról kötött keretmegállapodásról szóló, 1997. december 15‑i
                     97/81/EK tanácsi irányelv mellékletében szereplő, a részmunkaidős foglalkoztatásról kötött keretmegállapodás 4. szakaszát
                     úgy kell értelmezni, hogy azzal nem ellentétes az a nemzeti szabályozás, amely előírja a munkáltatók számára a részmunkaidőben
                     foglalkoztatott munkavállalók munkaszerződéseinek és munkaidő‑beosztásainak megőrzésére és hozzáférhetővé tételére vonatkozó
                     kötelezettséget, amennyiben bizonyítást nyer, hogy e szabályozás nem részesíti kedvezőtlenebb bánásmódban ez utóbbiakat a
                     hasonló helyzetben lévő, teljes munkaidőben foglalkoztatott munkavállalókhoz képest, vagy – amennyiben fennáll ilyen eltérő
                     bánásmód – ha bizonyítást nyer, hogy objektív indokok igazolják ezen eltérő bánásmódot, és az nem haladja meg az általa kitűzött
                     célok eléréséhez szükséges mértéket.
                  
               
            
         
                   
               
               
                  
               
               
                  	A kérdést előterjesztő bíróság feladata, hogy többek között az alkalmazandó nemzeti jogra tekintettel lefolytassa a szükséges
                     ténybeli és jogi vizsgálatot annak értékelése céljából, hogy ez a helyzet áll‑e fenn az előtte folyamatban lévő ügyben.
                  
               
            
         
                   
               
               
                  
               
               
                  	Abban az esetben, ha a kérdést előterjesztő bíróság arra a következetésre jut, hogy az alapügyben szereplő nemzeti szabályozás
                     összeegyeztethetetlen a 97/81 irányelv mellékletében szereplő, a részmunkaidős foglalkoztatásról kötött keretmegállapodás
                     4. szakaszával, annak 5. szakasza (1) bekezdését úgy kell értelmezni, hogy azzal szintén ellentétes az ilyen szabályozás.